Berend von Gerten

Berend von Gerten (ka Gertten ja Garten) (maetud 1. märtsil 1627 Tallinna) oli Tartu ja Tallinna bürgermeister ning Kärkna mõisnik.

Elulugu
Tartu raehärra ja bürgermeister
Ta oli pärit Hattingenist. XVI sajandi lõpul kolis ta Liivimaale Tartusse. 1591−1594 oli ta selle linna Suurgildi oldermann. 1594. aastaks oli temast saanud raehärra ja 1601. aastaks bürgermeister.Lemm, Robert Arthur von. Dorpater Ratslinie 1319−1889 und das Dorpater Stadtamt 1878−1918. Marburg/Lahn: 1960, lk 68. 

Tallinna bürgermeister
XVII sajandi algul asus ta elama Tallinna. 1601. või 1608. aastal võeti ta Tallinna kodanikuks. 1608. aastal valiti ta raadi ja 1609−1626 oli ta bürgermeister.

Surm
Suri Tallinnas 1627. aastal ja maeti Tallinna Niguliste kirikusse.Elgenstierna, Gustaf. Den introducerade Svenska adelns ättartavlor med tilläg och rättelser. III kd. Stockholm: P. A. Norstedt & Söners Förlag, 1927, lk 53jj .

Suguvõsa aadliseisus
Rootsi kuninganna Kristiina tõstis tema järeltulijad 1643. aastal aadliseisusse ja kanti Rootsi rüütelkonna tituleerimata aadlisuguvõsana aadlimatriklisse nr 749 all rootsipärase nimekujuga von Gertten.

Kärkna mõis
1602. aastal läänistas Södermanlandi hertsog Karl talle Tartu lähedal Kärkna mõisa, mis tollal oli tuntud Vanamõisana. 1626. aastal kinnitas tema valdusõigust kuningas Gustav II Adolf.Stryk, Leonhard von. Beiträge zur Geschichte der Rittergüter Livlands. Erster Teil. Der estnische District. Dorpat: Druck von C. Mattiesen, 1877, lk 64 . Lisaks mõisale läänistati talle mitu ümberkaudset küla.Rev. 1601, lk 43. Tema perekonnanime järgi on tulnud mõisa eestikeelne nimi.Baltisches historisches Ortslexikon. Teil 1. Estland (einschließlich Nordlivland). − Quellen und Studien zur baltischen Geschichte. Köln-Wien: Böhlau Verlag, 1985, lk 75 .

Vaata ka
Gertten
Kärkna mõis

Viited

Kirjandus
Lemm, Robert Arthur von. Dorpater Ratslinie 1319−1889 und das Dorpater Stadtamt 1878−1918. Marburg/Lahn: 1960. Lk 68.

Kategooria:Kärkna mõisnikud
Kategooria:Tallinna bürgermeistrid
Kategooria:Tartu rae liikmed
Kategooria:Surnud 1627